AH แจ่ม! กำไร Q2 โต 155.43% หลังยอดขายพุ่ง พร้อมปันผล 0.60 บ./หุ้น XD 28 ส.ค.นี้
AH แจ่ม! กำไร Q2/60 โต 155.43% มาที่ 315.03 ลบ. จากปีก่อนมีกำไร 123.34 ลบ. หลังยอดขายพุ่ง ขณะที่งวด 6 เดือนแรกมีกำไร 539.06 ลบ. เพิ่มขึ้น 100.04% จากปีก่อนมีกำไร 269.48 ลบ. พร้อมปันผล 0.60 บ./หุ้น XD 28 ส.ค.นี้ กำหนดจ่าย 12 ก.ย.60
15 ส.ค. 2560

บริษัท อาปิโก ไฮเทค จำกัด (มหาชน) หรือ AH รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยบริษัทมีรายได้รวมในไตรมาส 2/2560 จำนวน 3,903 ล้านบาท คิดเป็นอัตราเติบโตจากปีก่อนร้อยละ 6.0 จากจำนวน 3,681 ล้านบาทในไตรมาสที่ 2/2559 โดยมาจากกำไรจากการจำหน่ายเงินลงทุนในบริษัท ควอนตั้ม อินเวนชั่น สิงคโปร์ (QI) และบริษัทอาปิโก คิวไอ มาเลเซีย (AQI) รวมจำนวน 147 ล้านบาท และรายได้จากดอกเบี้ยที่ได้รับจากเงินกู้ให้แก่ SGAH จำนวน 22 ล้านบาท รวมถึงยอดจำหน่ายรถยนต์ในประเทศมาเลเซียที่เติบโตขึ้นและยอดขายที่เพิ่มขึ้นในสาธารณรัฐประชาชนจีน
ทั้งนี้รายได้มราเพิ่มขึ้นถูกลดทอนบางส่วนจากรายได้ที่ลดลงจากธุรกิจในประเทศไทย ซึ่งสอดคล้องกับการเปลี่ยนแปลงของอุตสาหกรรมยานยนต์โดยรวม
พร้อมกันนี้บริษัทประกาศจ่ายปันผลจาก งวดดำเนินงานวันที่ 1 ม.ค. 2560 ถึงวันที่ 30 มิ.ย.2560 เป็นเงินสดจำนวน 0.60 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 28 ส.ค.2560 และกำหนดจ่ายเงินปันผลในวันที่ 12 ก.ย.2560